3 แบงก์ใหญ่กำไร Q3 ทรุด เจอพิษหนี้ SSI กูรูแนะหลบภัย ชู KBANK-TMB เป็นทอปพิค
บล.ธนชาต ระบุว่า หุ้นธนาคารในกลุ่มเจ้าหนี้ SSI จะได้รับผลกระทบอย่างหนักใน Q3/58 เนื่องจากต้องมีการตั้งสำรองเพิ่มเป็น 100% แนะนำให้เปลี่ยนไปเล่น KBANK และ TMB ซึ่งได้รับผลกระทบจาก SSI น้อยสุด และเป็น Top Pick 
22 ก.ย. 2558

บล.ธนชาต ระบุในบทวิเคราะห์ (22 ก.ย.) ว่าหุ้นในกลุ่มธนาคารเจ้าหนี้เรียกร้องเรียกให้ SSI UK ชำระหนี้ที่ค้างอยู่ตามเงื่อนไขการกู้เงิน  SSI UK ถูกเรียกให้ชำระหนี้ ธนาคารกรุงไทย จำกัด (มหาชน) หรือ KTB, ธนาคารไทยพาณิชย์ จำกัด (มหาชน) หรือ SCB และบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO เรียกค้ำประกันจาก บริษัท สหวิริยาสตีลอินดัสตรี จำกัด (มหาชน) หรือ SSI เป็นไปตามคาด
ทั้งนี้ธนาคารจะตั้งสำรองหนี้ของ SSI เพิ่มเป็น 100% คาดกำไรไตรมาส 3/58 จะอ่อนแออย่างมาก เปลี่ยนไปเล่น ธนาคารกสิกรไทย จำกัด (มหาชน) หรือ KBANK และธนาคารทหารไทย จำกัด (มหาชน) หรือ TMB ในงานแถลงข่าวเมื่อวานนี้ KTB ,SCB และ TISCO ได้เรียกร้องให้ SSI UK ชำระหนี้  SSI  ประเทศไทย ในฐานะผู้ค้ำประกัน จะเป็นผู้รับผิดชอบในมูลหนี้ทั้งหมดของ SSI UK ที่ 28 พันล้านบาทเป็นไปตามคาด 3 ธนาคารได้ประกาศตั้งสำรองสำหรับหนี้ของกลุ่ม SSI ราว 11-12 พันล้านบาท สำหรับ SCB 9 พันล้านบาท สำหรับ KTB และ 1.4-1.5 พันล้านบาท สำหรับ TISCO 
โดยการตั้งสำรองนี้จะส่งผลกระทบต่อกำไรไตรมาส 3/58 และสำรองดังกล่าวคิดเป็น 17-19% ของประมาณการกำไรทั้งปีสำหรับ SCB ที่ 51.3 พันล้านบาท 24% ของกำไรของ KTB และ 25% ของกำไรของ TISCO เนื่องจาก SCB จะรับรู้กำไรจากการลงทุน 7-8 พันล้านบาท ผลกระทบทางลบที่มีต่อกำไรจึงน้อยกว่าของ KTB และ TISCO
ส่วน SSI จะเข้าสู่แผนการปรับโครงสร้างหนี้ ซึ่งได้แก่แผนการเลิกกิจการโรงงานในสหราชอาณาจักร และชำระหนี้บางส่วน จากนั้น เราคาดว่าผู้ให้กู้จะแปลงหนี้เป็นทุน และ 3 ธนาคารจะดูแลการดำเนินงานของ SSI จนกว่าบริษัทจะสามารถคืนเงินต้นและดอกเบี้ยได้
ทั้งนี้กรณี SSI จะทำให้เซนติเมนต์การลงทุนใน KTB SCB และ TISCO เป็นลบ แม้ไม่คาดว่าจะมีการตั้งสำรองเพิ่มเติมไปอีก แต่ SSI ทำให้ฐานะการเงินของธนาคารมีคุณภาพที่แย่ลง (NPL เพิ่มขึ้น และมี loan loss coverage ratio ที่ต่ำลง) แนะนำให้เปลี่ยนไปเล่น KBANK และ TMB ซึ่งได้รับผลกระทบจาก SSI น้อยสุด และเป็น Top Pick 